BJP नेता ने संजय राउत पर किया हमला, कहा- शिवसेना के कई विधायक उनसे निराश, वे भी हमारे साथ...  
महाराष्ट्र में बड़ा सियासी उलटफेर
रातों-रात बीजेपी ने एनसीपी के साथ मिलकर बना ली सरकार
संजय राउत पर बीजेपी नेता ने किया हमला
महाराष्ट्र (Maharashtra) की सियासत की तस्वीर रातोंरात बदल गई. यहां बीजेपी (BJP) ने एनसीपी (NCP) के साथ मिलकर सरकार बना ली. इधर सरकार बनाने के लिए तैयार बैठी शिवसेना-कांग्रेस ने इसे अपने साथ किया गया धोखा बताया है. शिवसेना नेता संजय राउत (Sanjay Raut) ने शनिवार को प्रेस कॉन्फ्रेंस कर अजित पवार पर जमकर निशाना साधा. इस पर बीजेपी नेता गिरिश महाजन ने संजय राउत पर जोरदार हमला बोला है. उन्होंने कहा, ''बड़बोलापन शब्द उनके लिए उपयोग करना सही मुहावरा होगा. यहां तक कि शिवसेना के कई विधायक भी उनसे निराश हैं और वे भी हमारे साथ जाने की सोच सकते हैं.''

Girish Mahajan,BJP on Sanjay Raut: Verbal diarrhoea will be the right phrase to use for him. Even many Shiv Sena MLAs are frustrated with him and they may also think of going with us. pic.twitter.com/UKMA2yimCe

संजय राउत ने प्रेस कॉन्फ्रेंस कहा कि अजित ने उनकी पीठ में छुरा घोंपा है. महाशय! 9 बजे तक हमारे साथ बैठे थे. उसी वक्त हमें उनकी बॉडी लैंग्वेज बदली-बदली लग रही थी. नजर मिलाकर बात नहीं कर रहे थे और फिर अचानक से गायब हो गए. उनका फोन भी स्विच ऑफ हो गया.
संजय राउत ने कहा कि बीजेपी ने राजभवन का दुरुपयोग किया है और जिस तरह रात के अंधेरे में सरकार बनाई गई है ये पाप है. उन्होंने कहा कि अजित पवार ने महाराष्ट्र की जनता और छत्रपति शिवाजी के मूल्यों का अनादर किया है. राउत ने कहा कि इस पूरे मामले पर वे एनसीपी प्रमुख शरद पवार के साथ संपर्क में हैं. उन्होंने बताया कि सुबह दो बार उद्धव ठाकरे की शरद पवार से बातचीत भी हो चुकी है. हालांकि शरद पवार ने भी कहा है कि ये पूरी एनसीपी का निर्णय नहीं है ये अजित पवार का व्यक्तिगत का निर्णय है.